органи следва да се уведомяват взаимно, както и да уведомят ЕОЗППО за всяко нарушение или съмнение за нарушение.
 (9)
 Разпоредбите в настоящия регламент относно надзорната отчетност и сътрудничеството между компетентните органи и с ЕОЗППО са тясно свързани. В тях се определят изискванията за подаване и споделяне на актуална информация относно надзора на ПЕПП. За да се осигури съгласуваност между тези разпоредби, които следва да влязат в сила едновременно, е необходимо всички технически стандарти за изпълнение, изисквани съгласно член 40, параграф 9 и член 66, параграф 5 от Регламент (ЕС) 2019/1238, да бъдат включени в единен регламент за изпълнение.
 (10)
 Настоящият регламент е изготвен въз основа на проектите на технически стандарти за изпълнение, представени на Комисията от ЕОЗППО.
 (11)
 ЕОЗППО проведе открити обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи по отношение на главите за надзорна отчетност пред компетентните органи и поиска становище от Групата на участниците от сектора на застраховането и презастраховането и Групата на участниците от професионалните пенсионни фондове, създадени по силата на член 37 от Регламент (ЕС) No 1094/2010 на Европейския парламент и на Съвета (3). По отношение на главите относно сътрудничеството и обмена на информация ЕОЗППО не е анализирал потенциалните разходи и ползи, тъй като това би било непропорционално по отношение на обхвата и въздействието на проекта за технически стандарти за изпълнение, като се има предвид, че техните адресати са единствено компетентните органи и ЕОЗППО, а не участниците на финансовия пазар,
 ПРИЕ НАСТОЯЩИЯ РЕГЛАМЕНТ:
 ГЛАВА I
 НАДЗОРНА ОТЧЕТНОСТ И КОЛИЧЕСТВЕНО ОТЧИТАНЕ
 Член 1
 Формати на надзорната отчетност
 Доставчиците на паневропейски персонален пенсионен продукт (ПЕПП) предоставят информацията, посочена в член 40, параграфи 1—5 от Регламент (ЕС) 2019/1238, в съответствие със следните спецификации:
 а)
 данните от категория „парични“ се представят в единици като цели числа, с изключение на образци PP.06.02 и PP.08.03, както е определено в приложения I и II, в които се представят в единици като числа, с точност до два знака след десетичната запетая;
 б)
 данните от категория „процент“ се представят за единица, с точност до четири знака след десетичната запетая;
 в)
 данните от категория „цели числа“ се представят в единици като цели числа;
 г)
 данните се изразяват като положителни величини, с изключение на следните случаи:
 i)
 същината на данните е противоположна на естествената стойност на позицията;
 ii)
 естеството на данните позволява отчитането на положителни и отрицателни величини;
 iii)
 съответните указания, посочени в приложения V—XIV към настоящия регламент, предвиждат друг формат за отчитане.
 Член 2
 Отчетна валута
 1. За целите на настоящия регламент „отчетна валута“ е валутата, използвана за изготвяне на финансовите отчети на доставчика на ПЕПП, освен ако компетентният орган не изисква друго.
 2. Данните и стойностите от категория „парични“ се представят в отчетната валута, което изисква конвертирането на всички други парични единици в отчетната валута, освен ако в настоящия регламент не е посочено друго.
 3. При изразяването на стойността на всеки актив или пасив, деноминиран във валута, различна от отчетната валута, стойността се конвертира в отчетната валута, все едно че конвертирането